techiaith/cofnodycynulliad_en-cy huggingface dataset:
English: I thank the Member for that supplementary question. Of course, we'll look at all evidence, and this is a very longstanding debate that we've had over many years, as to whether or not compulsion is the best way to secure better routes into employment for young people, or whether the attractiveness of the offer is what we should reply upon. And, every time we've had this debate, we've come to the conclusion that it is better to put our focus on making sure that the range of opportunities for young people is compelling enough to make those young people want to go into the different routes to employment. And I think we can claim some success for that approach, Llywydd. We don't compel young people to do it, but our employment rates of young people in Wales are higher than those across the United Kingdom, and higher than those places where compulsion is the method that is used to secure those outcomes. I want the programmes we offer in Wales to be so good that young people will always find something that will assist them to turn their lives from where they are today to where they will want to be in the future. And while we will study evidence, of course, for now, we still prefer that way of assisting young people.
Welsh: Diolchaf i'r Aelod am y cwestiwn atodol yna. Wrth gwrs, byddwn ni'n edrych ar yr holl dystiolaeth, ac mae hon yn ddadl hirsefydlog iawn yr ydym ni wedi ei chael dros flynyddoedd lawer, o ran pa un ai gorfodaeth yw'r ffordd orau i sicrhau llwybrau gwell at gyflogaeth i bobl ifanc ai peidio, neu ai atyniad y cynnig yw'r hyn y dylem ni ddibynnu arno. A bob tro yr ydym ni wedi cael y ddadl hon, rydym ni wedi dod i'r casgliad ei bod hi'n well canolbwyntio ar wneud yn siŵr bod yr amrywiaeth o gyfleoedd i bobl ifanc yn ddigon cymhellol i wneud i'r bobl ifanc hynny fod eisiau dilyn y gwahanol lwybrau i waith. Ac rwy'n credu y gallwn ni hawlio rhywfaint o lwyddiant ar gyfer y dull hwnnw, Llywydd. Nid ydym ni'n gorfodi pobl ifanc i wneud hyn, ond mae ein cyfraddau cyflogaeth ar gyfer pobl ifanc yng Nghymru yn uwch na'r rhai ar draws y Deyrnas Unedig, ac yn uwch na'r lleoedd hynny lle mai'r dull a ddefnyddir i sicrhau'r canlyniadau hynny yw gorfodaeth. Rwyf i eisiau i'r rhaglenni yr ydym ni'n eu cynnig yng Nghymru fod mor dda fel y bydd pobl ifanc bob amser yn dod o hyd i rywbeth a fydd yn eu cynorthwyo i newid eu bywydau o'r fan lle maen nhw heddiw i'r man lle y byddan nhw'n dymuno bod yn y dyfodol. Ac er y byddwn ni'n astudio tystiolaeth, wrth gwrs, am nawr, mae'n dal i fod yn well gennym ni'r ffordd honno o gynorthwyo pobl ifanc.
English: As you'll be aware, the current national minimum wage for first-year apprenticeships is £3.90, and this is very low and can hinder people who have employability concerns, who will then want to take on or may have to take on other jobs as well as doing an apprenticeship. I understand that, in the past, there has been a reluctance to follow recommendations for a living support grant or bursary for low-income apprenticeships, over concerns that it will classed as a taxable benefit. But, given that most first-year apprentices are well below the basic tax rate threshold, I wouldn't have thought that this would be too much of an issue for you to begin to look into as a Welsh Government. So, what would you be able to do in this regard, and can you commit to looking into this issue, because many apprentices have raised this with me as an issue as to why sometimes they may be stopping going into this particular avenue of education?
Welsh: Fel y gwyddoch, £3.90 yw'r isafswm cyflog cenedlaethol presennol ar gyfer prentisiaethau blwyddyn gyntaf, ac mae hyn yn isel iawn a gall lesteirio pobl sydd â phryderon ynghylch cyflogadwyedd, a fydd eisiau cymryd neu efallai y bydd yn rhaid iddyn nhw gymryd swyddi eraill yn ogystal â gwneud prentisiaeth. Rwy'n deall y bu amharodrwydd yn y gorffennol i ddilyn argymhellion ar gyfer grant cymorth byw neu fwrsari ar gyfer prentisiaethau incwm isel, yn ymwneud â phryderon y bydd yn cael ei ystyried yn fudd-dal trethadwy. Ond, o ystyried bod y rhan fwyaf o brentisiaid blwyddyn gyntaf ymhell o dan drothwy'r gyfradd dreth sylfaenol, ni fyddwn i wedi meddwl y byddai hyn yn ormod o broblem i chi ddechrau ei hystyried fel Llywodraeth Cymru. Felly, beth fyddech chi'n gallu ei wneud yn hyn o beth, ac a allwch chi ymrwymo i ymchwilio i'r mater hwn, oherwydd mae llawer o brentisiaid wedi codi hyn gyda mi fel rheswm pam weithiau y byddan nhw'n rhoi'r gorau i ddilyn y llwybr addysg penodol hwn?
English: Well, Llywydd, as a Government, we want to deal with any obstacles that young people face for taking up offers that they think will be of benefit to them. It's why we've retained educational maintenance allowances here in Wales, where they've been abolished elsewhere. I'm familiar with the technical arguments that there have been as to whether or not, if you were to pay apprentices in a particular way, they would find themselves losing that money because it would be clawed back by a different part of the system. Of course, we keep that under review, and I'm very happy to take a further look at it in the light of what the Member has said this afternoon.
Welsh: Wel, Llywydd, fel Llywodraeth, rydym ni eisiau ymdrin ag unrhyw rwystrau y mae pobl ifanc yn eu hwynebu o ran manteisio ar gynigion y maen nhw'n credu fydd yn fanteisiol iddyn nhw. Dyna pam yr ydym ni wedi cadw lwfansau cynhaliaeth addysg yma yng Nghymru, pan eu bod nhw wedi cael eu diddymu mewn mannau eraill. Rwy'n gyfarwydd â'r dadleuon technegol a fu ynglŷn â pha un a fyddai prentisiaid, pe byddech chi'n eu talu mewn ffordd benodol, yn canfod eu hunain yn colli'r arian hwnnw gan y byddai rhan wahanol o'r system yn ei adfachu. Wrth gwrs, rydym ni'n dal i adolygu hynny, ac rwy'n hapus iawn i gymryd golwg arall arno yng ngoleuni'r hyn y mae'r Aelod wedi ei ddweud y prynhawn yma.
English: First Minister, the Construcciones y Auxiliar de Ferrocarriles train manufacturer in my constituency is a very welcome addition to the local economy, and it's been a pleasure to visit there and talk with management about the future of the plant. They do have one frustration - well, they may have more than one, but one frustration is the lack of women and girls coming forward to take engineering jobs at the plant. In the Basque Country, I think it's around half of their engineers who are women, but it's just a small number at the Newport works. They're working with local schools and colleges, but I just wonder what you could say in terms of Welsh Government's ambition to ensure that these opportunities are more open to our girls and women, and indeed employers have a wider talent pool to draw upon.
Welsh: Prif Weinidog, mae'r gweithgynhyrchydd trenau Construcciones y Auxiliar de Ferrocarriles yn fy etholaeth i yn ychwanegiad i'w groesawu i'r economi leol, ac mae wedi bod yn bleser ymweld â nhw a siarad â'r rheolwyr am ddyfodol y gwaith. Mae ganddyn nhw un rhwystredigaeth - wel, efallai fod ganddyn nhw fwy nag un, ond un rhwystredigaeth yw'r diffyg menywod a merched sy'n dod ymlaen i gymryd swyddi peirianneg yn y gwaith. Yng Ngwlad y Basg, rwy'n credu mai menywod yw tua hanner eu peirianwyr, ond dim ond nifer fach sydd yn y gwaith yng Nghasnewydd. Maen nhw'n gweithio gydag ysgolion a cholegau lleol, ond rwy'n meddwl tybed beth allech chi ei ddweud o ran uchelgais Llywodraeth Cymru i sicrhau bod y cyfleoedd hyn yn fwy agored i'n merched a'n menywod, ac yn wir bod gan gyflogwyr gronfa dalent ehangach i fanteisio arni.
English: I thank John Griffiths for those important points. It was a pleasure to meet, with my colleague Ken Skates, with the whole of the CAF board when they came to Wales in the second half of last year. They came to our meeting directly from having met the workforce in Newport, and they were absolutely at pains to stress how impressed they were with the calibre of the people who'd been recruited to work for them in Newport, the commitment of those people to making a success of the new CAF enterprise there. But, of course, the point that John Griffiths makes is a more general one. We are making inroads into this agenda, Llywydd. When I met recently with Tata in Shotton, and with Airbus in Broughton, to meet their young apprentices, there were young women engineers in every group that we met. But they are still a minority. There are still far more young men who find themselves going down that route. We are committed to taking positive action to make those possibilities known to young women, accessible to young women, that there are role models there who they can see, and who they can follow, and to make it clear to them that careers in this part of the employment spectrum are as open to them in Wales as they would be to any other person.
Welsh: Diolchaf i John Griffiths am y pwyntiau pwysig yna. Roedd yn bleser cyfarfod, gyda fy nghyd-Weinidog Ken Skates, â holl fwrdd CAF pan ddaethant i Gymru yn ail hanner y llynedd. Daethant i'n cyfarfod ni yn syth o fod wedi cyfarfod â'r gweithlu yng Nghasnewydd, ac roedden nhw'n awyddus iawn i bwysleisio cymaint o argraff yr oedd safon y bobl a recriwtiwyd i weithio iddyn nhw yng Nghasnewydd wedi ei wneud arnyn nhw, ymrwymiad y bobl hynny i sicrhau llwyddiant menter newydd CAF yno. Ond, wrth gwrs, mae'r pwynt y mae John Griffiths yn ei wneud yn un mwy cyffredinol. Rydym ni'n gwneud cynnydd o ran yr agenda hon, Llywydd. Pan gefais gyfarfod gyda Tata yn Shotton yn ddiweddar, a chydag Airbus ym Mrychdyn, i gyfarfod eu prentisiaid ifanc, roedd peirianwyr benywaidd ifanc ym mhob grŵp y gwnaethom ni ei gyfarfod. Ond maen nhw'n dal i fod yn lleiafrif. Mae llawer mwy o ddynion ifanc sy'n eu canfod eu hunain yn dilyn y llwybr hwnnw o hyd. Rydym ni wedi ymrwymo i gymryd camau cadarnhaol i hysbysu menywod ifanc am y posibiliadau hynny, eu gwneud yn hygyrch i fenywod ifanc, bod esiamplau yno y gallan nhw eu gweld, ac y gallwn nhw eu dilyn, a'i gwneud yn eglur iddyn nhw bod gyrfaoedd yn y rhan hon o'r sbectrwm cyflogaeth mor agored iddyn nhw yng Nghymru ag y bydden nhw i unrhyw berson arall.
English: Llywydd, the Welsh Government draws together powers and investments across our responsibilities to support the regeneration of places and the creation of opportunities for people across the northern Valleys.
Welsh: Llywydd, mae Llywodraeth Cymru yn dod â phwerau a buddsoddiadau ar draws ein cyfrifoldebau ynghyd i gefnogi'r broses o adfywio lleoedd a chreu cyfleoedd i bobl ar draws y Cymoedd gogleddol.
English: And with that in mind, I'm pleased to say that Caerphilly County Borough Council have produced their Heads of the Valleys regeneration area masterplan, which will tackle challenges of growth and prosperity in the northern Valleys, in areas like Bargoed, Nelson, Senghenydd, and those places that are hard to reach. They make reference in their report to the Cardiff capital region city deal, the south Wales metro, and the Valleys taskforce, all of which must link in. And Caerphilly council have also set aside £24.5 million of reserves for capital projects. All of these things should connect together with Welsh Government policy to ensure that places like Bargoed and Rhymney can be strategic hubs in the future for growth and development, so that people are travelling north to work, and not just south to work. How can the First Minister support that? What dialogue has he had with Caerphilly council with regard to their masterplan, and what future plans will the Welsh Government have to fit in with this ambitious growth that Caerphilly council has?
Welsh: A chyda hynny mewn golwg, rwy'n falch o ddweud bod Cyngor Bwrdeistref Sirol Caerffili wedi llunio ei uwchgynllun ardal adfywio Blaenau'r Cymoedd, a fydd yn mynd i'r afael â heriau twf a ffyniant yn y Cymoedd gogleddol, mewn ardaloedd fel Bargoed, Nelson, Senghennydd, a'r lleoedd hynny sy'n anodd eu cyrraedd. Maen nhw'n cyfeirio yn eu hadroddiad at fargen ddinesig prifddinas-ranbarth Caerdydd, metro de Cymru, a thasglu'r Cymoedd, y mae'n rhaid i bob un ohonyn nhw fod yn gysylltiedig. Ac mae cyngor Caerffili hefyd wedi neilltuo £24.5 miliwn o gronfeydd wrth gefn ar gyfer prosiectau cyfalaf. Dylai'r holl bethau hyn gysylltu â pholisi Llywodraeth Cymru i sicrhau y gall lleoedd fel Bargoed a Rhymni fod yn ganolfannau strategol yn y dyfodol ar gyfer twf a datblygiad, fel bod pobl yn teithio i'r gogledd i weithio, ac nid dim ond i'r de i weithio. Sut gall y Prif Weinidog gefnogi hynny? Pa ddeialog y mae wedi ei chael gyda chyngor Caerffili ynglŷn â'u huwchgynllun, a pha gynlluniau fydd gan Lywodraeth Cymru yn y dyfodol i gyd-fynd â'r twf uchelgeisiol hwn sydd gan gyngor Caerffili?
English: First Minister, for my region, obviously the final phase of the Heads of the Valleys road by the Baverstock Hotel is an important piece in the jigsaw to make sure that entire road is dual-carriaged. We know the delays on the eastern side have obviously had an impact on the cost pressures of that particular project. You've identified a new funding model that the Welsh Government are using to fund this last phase. Can you give a commitment that, funding model aside, the projected timelines for construction will be hit this time, and we will not see the delays that we have seen on the eastern part of this particular project?
Welsh: Prif Weinidog, o ran fy rhanbarth i, mae'n amlwg bod cam olaf ffordd Blaenau'r Cymoedd wrth westy Baverstock yn ddarn pwysig o'r jig-so i wneud yn siŵr bod y ffordd gyfan yn ffordd ddeuol. Rydym ni'n gwybod bod yr oediadau ar yr ochr ddwyreiniol yn amlwg wedi cael effaith ar bwysau cost y prosiect penodol hwnnw. Rydych chi wedi nodi model ariannu newydd y mae Llywodraeth Cymru yn ei ddefnyddio i ariannu'r cam olaf hwn. A allwch chi roi ymrwymiad, beth bynnag fo'r model ariannu, y bydd yr amserlenni a ragwelir ar gyfer adeiladu yn cael eu bodloni y tro hwn, ac na fyddwn ni'n gweld yr oediadau yr ydym ni wedi eu gweld ar ran ddwyreiniol y prosiect penodol hwn?
English: Well, Llywydd, the Member is right that the mutual investment model will be used to fund the remaining parts of the Heads of the Valleys road, and it is a very important part of the ambition of this Government for northern Valleys that there is a dual carriageway right along the Heads of the Valleys so that transport becomes one of the enablers of that local economy. The mutual investment model distributes risk in a different way between the funder - the Welsh Government - and the contractor. And the risks of non-completion and of time slippages are much more with the contractor in the mutual investment model and, for those reasons, we can have some confidence that, unless unexpected matters arise during construction, the construction will proceed on time and indeed on budget.
Welsh: Wel, Llywydd, mae'r Aelod yn iawn i ddweud y bydd y model buddsoddi cydfuddiannol yn cael ei ddefnyddio i ariannu'r rhannau sy'n weddill o ffordd Blaenau'r Cymoedd, ac mae'n rhan bwysig iawn o uchelgais y Llywodraeth hon i'r Cymoedd gogleddol bod ffordd ddeuol ar hyd holl Flaenau'r Cymoedd fel bod trafnidiaeth yn dod yn un o alluogwyr yr economi leol honno. Mae'r model buddsoddi cydfuddiannol yn dosbarthu risg mewn ffordd wahanol rhwng yr ariannwr - Llywodraeth Cymru - a'r contractwr. Ac mae'r risgiau o fethu â chwblhau a llithriadau amser yn llawer mwy gyda'r contractwr yn y model buddsoddi cydfuddiannol ac, am y rhesymau hynny, gallwn fod yn ffyddiog y bydd y gwaith adeiladu yn cael ei wneud yn brydlon ac yn unol â'r gyllideb yn wir, oni bai fod materion annisgwyl yn codi yn ystod y cyfnod adeiladu.
English: First Minister, regeneration of the northern Valleys requires more than just economic development and better transport links. We have to regenerate the environment and ensure our Valleys communities are places where people want to live and work. First Minister, in light of the comments by the Royal Meteorological Society that the damage caused by storm Dennis is a taste of things to come as the south Wales Valleys are set to see 50 per cent more rain over the next 10 years, we have to ensure our Valleys communities are more resilient. First Minister, what is the Welsh Government doing to increase resilience? And what discussions have you had with the UK Government and the Coal Authority about the state of the coalfields?
Welsh: Prif Weinidog, mae adfywio'r Cymoedd gogleddol yn gofyn am fwy na dim ond datblygu economaidd a gwell cysylltiadau trafnidiaeth. Mae'n rhaid i ni adfywio'r amgylchedd a sicrhau bod ein cymunedau yn y Cymoedd yn lleoedd y mae pobl eisiau byw a gweithio ynddyn nhw. Prif Weinidog, yng ngoleuni'r sylwadau gan y Gymdeithas Feteorolegol Frenhinol bod y difrod a achoswyd gan storm Dennis yn rhagflas o'r hyn sydd i ddod gan y disgwylir i Gymoedd y de weld 50 y cant yn fwy o law dros y 10 mlynedd nesaf, mae'n rhaid i ni sicrhau bod ein cymunedau yn y Cymoedd yn fwy cydnerth. Prif Weinidog, beth mae Llywodraeth Cymru yn ei wneud i gynyddu cydnerthedd? A pha drafodaethau ydych chi wedi eu cael gyda Llywodraeth y DU a'r Awdurdod Glo am gyflwr y meysydd glo?
English: Well, I thank the Member for that important question, Llywydd. I'm happy to report, following questions last week, that a further meeting between officials of Natural Resources Wales, the local authority and the Coal Authority have happened since the meeting I chaired with the Secretary of State. We are both expecting a report by the end of this week, which will provide the additional information that we were looking for in that meeting, will provide some assurance, I hope, about the current state of safety in coal tips, but will go beyond that, in the way the Member has suggested, to provide at least an initial assessment of what needs to be done to make sure that those sites are safe for the future. And if we are to see a different level of rainfall and a different intensity of weather events, then the standards against which safety has been judged in the last decade may not be sufficient for the decade to come. And the report that we will see - it will be an initial report by the end of this week - will begin to give us some advice on that matter and that will be part of a longer term review of a whole series of issues arising from the events across Wales in the last two or three weeks, which we will be leading through the Welsh Government to make sure that our physical infrastructure is resilient for the future and we're doing everything we can to protect those communities.
Welsh: Wel, diolchaf i'r Aelod am y cwestiwn pwysig yna, Llywydd. Rwy'n hapus o hysbysu, yn dilyn cwestiynau yr wythnos diwethaf, bod cyfarfod pellach rhwng swyddogion Cyfoeth Naturiol Cymru, yr awdurdod lleol a'r Awdurdod Glo wedi ei gynnal ers y cyfarfod a gadeiriais gyda'r Ysgrifennydd Gwladol. Mae'r ddau ohonom ni'n disgwyl adroddiad erbyn diwedd yr wythnos hon, a fydd yn darparu'r wybodaeth ychwanegol yr oeddem ni'n chwilio amdani yn y cyfarfod hwnnw, yn rhoi rhywfaint o sicrwydd, rwy'n gobeithio, ynglŷn â chyflwr presennol diogelwch mewn tomenni glo, ond a fydd yn mynd y tu hwnt i hynny, yn y ffordd y mae'r Aelod wedi awgrymu, i ddarparu asesiad cychwynnol o leiaf o'r hyn y mae angen ei wneud i sicrhau bod y safleoedd hynny'n ddiogel ar gyfer y dyfodol. Ac os ydym ni'n mynd i weld lefel gwahanol o lawiad a gwahanol ddwysedd o ran digwyddiadau tywydd, yna mae'n bosibl na fydd y safonau y dyfarnwyd diogelwch yn eu herbyn yn ystod y degawd diwethaf yn ddigonol ar gyfer y degawd nesaf. A bydd yr adroddiad y byddwn yn ei weld - bydd yn adroddiad cychwynnol erbyn diwedd yr wythnos hon - yn dechrau rhoi rhywfaint o gyngor i ni ar y mater hwnnw a bydd hynny'n rhan o adolygiad tymor hwy o gyfres gyfan o faterion sy'n deillio o'r digwyddiadau ledled Cymru yn ystod y pythefnos neu dair wythnos diwethaf, y byddwn yn ei arwain trwy Lywodraeth Cymru i wneud yn siŵr bod ein seilwaith ffisegol yn gadarn ar gyfer y dyfodol a'n bod ni'n gwneud popeth y gallwn i ddiogelu'r cymunedau hynny.
English: Diolch, Llywydd. As a worst-case scenario, up to 80 per cent of the Scottish population could contract the COVID-19 coronavirus, with 250,000 needing hospital treatment, according to their chief medical officer. Yesterday, First Minister, you said that your Government is working for the best and preparing for the worst. What assessment has the Welsh Government made of a worst-case scenario here? And what are the corresponding figures for Wales?
Welsh: Diolch, Llywydd. Fel y sefyllfa waethaf posibl, gallai hyd at 80 y cant o boblogaeth yr Alban ddal coronafeirws COVID-19 a 250,000 o bobl angen triniaeth yn yr ysbyty, yn ôl eu prif swyddog meddygol. Ddoe, Prif Weinidog, dywedasoch fod eich Llywodraeth chi yn gweithio ar gyfer y gorau ac yn paratoi ar gyfer y gwaethaf. Pa asesiad mae Llywodraeth Cymru wedi ei wneud o'r sefyllfa waethaf posibl yma? A beth yw'r ffigurau cyfatebol ar gyfer Cymru?
English: Well, Llywydd, the Chief Medical Officer for England has confirmed the 80 per cent figure this morning. The range is expected to be in the 50 to 80 per cent part of the spectrum and 80 per cent would be higher than the population in the province of China that has been most seriously affected, so these are realistic worst-case scenarios. And if the worst were to take place, then up to 80 per cent of the Welsh population would be affected as well, so that is the figure that planning is using through our chief medical officer and the emergency co-ordinating arrangements that we have. It's not a prediction, it's not what we think will happen; it is an assumption for planning purposes that that 80 per cent figure mentioned in Scotland, confirmed today in London, is the same figure that we are working to here in Wales.
Welsh: Wel, Llywydd, mae Prif Swyddog Meddygol Lloegr wedi cadarnhau'r ffigur o 80 y cant y bore yma. Disgwylir i'r amrediad fod yn y rhan o'r sbectrwm rhwng 50 ac 80 y cant a byddai 80 y cant yn uwch na'r boblogaeth yn nhalaith Tsieina sydd wedi cael ei heffeithio'n fwyaf difrifol, felly mae'r rhain yn sefyllfaoedd achos gwaethaf realistig. Pe byddai'r gwaethaf yn digwydd, yna byddai hyd at 80 y cant o boblogaeth Cymru yn cael ei heffeithio hefyd, felly dyna'r ffigur y mae'r broses gynllunio yn ei ddefnyddio drwy ein prif swyddog meddygol a'r trefniadau cydgysylltu brys sydd gennym ni. Nid yw'n rhagfynegiad, nid dyna'r ydym ni'n credu fydd yn digwydd; rhagdybiaeth at ddibenion cynllunio yw bod y ffigur hwnnw o 80 y cant a grybwyllwyd yn yr Alban, a gadarnhawyd heddiw yn Llundain, yr un ffigur ag yr ydym ni'n gweithio'n unol ag ef yma yng Nghymru.
English: Thank you. The four nations action plan published today shows that Wales has not yet put certain measures in place. In Scotland and Northern Ireland, the virus is now classified as a notifiable disease. Why isn't it here? In England emergency powers are already in place to allow the police to direct and detain a person who does not comply with a request to be isolated if suspected of carrying the virus, and those powers will be extended to medical and public health professionals. Will this happen here? And can we have a daily rather than a weekly public update, as happens in Scotland, of the number of positive and negative coronavirus tests?
Welsh: Diolch. Mae cynllun gweithredu'r pedair gwlad a gyhoeddwyd heddiw yn dangos nad yw Cymru wedi rhoi rhai mesurau ar waith eto. Yn yr Alban a Gogledd Iwerddon, mae'r feirws yn cael ei ystyried yn glefyd hysbysadwy erbyn hyn. Pam nad yw yma? Yn Lloegr, mae pwerau brys eisoes ar waith i ganiatáu i'r heddlu gyfarwyddo a chadw person nad yw'n cydymffurfio â chais i gael ei ynysu os amheuir ei fod yn cario'r feirws, a bydd y pwerau hynny'n cael eu hymestyn i weithwyr meddygol ac iechyd cyhoeddus proffesiynol. A fydd hyn yn digwydd yma? Ac a allwn ni gael diweddariad cyhoeddus dyddiol yn hytrach nag wythnosol, fel sy'n digwydd yn yr Alban, o nifer y profion coronafeirws positif a negyddol?